
PRÍLOHA Č. 2 – TECHNICKÁ ŠPECIFIKÁCIA S URČENÍM CIEN

Názov zákazky: Úprava geometrickej polohy koľaje
Evidenčné číslo: CP 38/2026

1. Opis predmetu zákazky
Predmetom zákazky je zabezpečenie úpravy geometrickej polohy koľají podbíjaním otvoreného koľajového zvršku, odstránenie miestnych porúch v geometrickej polohe koľají a realizácia prediktívnej údržby geometrickej polohy určených úsekov električkových tratí.
Zhotoviteľ vykoná podbitie automatickou strojnou podbíjačkou koľajníc s výslednými hodnotami v zmysle normy ON 73 6412, aj s grafickým výstupom preukazujúcim geometrickú polohu koľaje pred vykonaním podbíjania a po jeho vykonaní. Výstupný protokol musí byť priraditeľný ku konkrétnemu miestu a podbitiu. Predloženie výstupného protokolu a grafického výstupu je súčasťou riadneho odovzdania a prevzatia vykonaných prác.
• koľajnice: žliabkové NT1, NT3, RI60 a hlavové 49 E1,
• podvaly: drevené alebo betónové,
• rozchod: 1000 mm,
• výsledná geometrická poloha koľaje v zmysle normy ON 73 6412
• realizácia podľa technickej dokumentácie, pokynov objednávateľa, platných predpisov a noriem,
• prepravu zariadení na pracovisko a späť, kontrolu zariadení a BOZP zabezpečuje zhotoviteľ na vlastné náklady, ak nie je v cenovej tabuľke výslovne uvedené inak.
• doplnenie kameniva v rozsahu, ktorý nebude vedieť pokryť objednávateľ vlastnými materiálovo-technickými a personálnymi kapacitami – zahŕňa dodávku certifikovaného kameniva fr. 32/63, výkladku, rozprestretie a zrovnanie kameniva

2. Režim a termín realizácie
Predpokladaný začiatok realizácie prác je v novembri 2026.
Práce budú vykonávané podľa poradia určeného objednávateľom, prioritne počas nočných výluk električkovej dopravy v dĺžke približne 4 hodiny. Po vzájomnom odsúhlasení možno práce vykonávať aj počas víkendových výluk.
Objednávateľ je oprávnený zadávať čiastkové objednávky počas celej doby účinnosti rámcovej zmluvy. V každej čiastkovej objednávke bude určený konkrétny úsek, rozsah prác, miesto plnenia a termín plnenia. Zhotoviteľ je povinný vykonať a riadne odovzdať objednaný rozsah prác v lehote určenej v príslušnej objednávke; ak objednávka neurčí inú lehotu, uplatní sa lehota podľa rámcovej zmluvy o dielo.
Práce budú vykonávané v jednotlivých úsekoch a v poradí určenom objednávateľom. Zhotoviteľ je povinný vykonať celý objednaný rozsah prác riadne, v požadovanej kvalite a v určenom termíne. Ak vykonaniu prác bránia meteorologické podmienky, okolnosti na strane objednávateľa alebo iné objektívne okolnosti, ďalší postup a prípadná zmena termínu sa riadia príslušnými ustanoveniami rámcovej zmluvy o dielo.




3. Záruka
Zhotoviteľ garantuje hodnoty sledovaných technických parametrov podľa ON 73 6412 Geometrické usporiadanie koľají električkových tratí po dobu 12 mesiacov odo dňa riadneho odovzdania a prevzatia príslušného diela bez vád.
4. Cenová tabuľka
	Por. č.
	Názov položky
	MJ
	Predpokladané množstvo
	Jednotková cena v EUR bez DPH
	Cena spolu v EUR bez DPH

	1.
	Úprava geometrickej polohy jednokoľajne – bez prevozu do depa (Krasňany, Jurajov dvor)
	m
	9 705
	
	

	2.
	Príplatok za podbíjanie koľají osadených lepenými bokovnicami (uvedenie do pôvodného, resp. lepšieho ako pôvodného stavu)
	m
	800
	
	

	3.
	Preprava podbíjacieho stroja k objednávateľovi a späť (depo Krasňany alebo Jurajov dvor), vrátane naloženia a vyloženia stroja
	kpl.
	2
	
	

	4. 
	Doplnenie certifikovaného kameniva fr. 32/63 do koľajiska pred úpravou GPK 
	t
	200
	
	

	
CELKOVÁ VYHODNOCOVACIA CENA


	
	



Spôsob uplatnenia jednotkových cien:
• Príplatok podľa položky č. 2 sa uplatňuje popri jednotkovej cene položky č. 1 výlučne za skutočne vykonané a objednávateľom prevzaté metre koľaje osadenej lepenými bokovnicami.
• Za 1 kpl. položky č. 3 sa považuje jeden kompletný cyklus prepravy podbíjacieho stroja k objednávateľovi a späť po ukončení príslušných prác, vrátane naloženia a vyloženia stroja. Predpokladané množstvo 2 kpl. predstavuje predpoklad dvoch samostatných realizácií takéhoto kompletného cyklu prepravy počas trvania rámcovej zmluvy. Uvedené množstvo je predpokladané a objednávateľ nie je povinný ho vyčerpať.
[bookmark: _Hlk241757499]• Preprava podľa položky č. 3 sa účtuje samostatne len v prípade, ak bola objednávateľom objednaná a skutočne vykonaná. Náklady ocenené samostatne v položke č. 3 sa nezahŕňajú do jednotkovej ceny položky č. 1.
• Položka č. 4 bude objednávaná len v rozsahu, ktorý objednávateľ nebude schopný zabezpečiť vlastnými materiálovo-technickými a personálnymi kapacitami. Predpokladané množstvo tejto položky slúži na účely vyhodnotenia ponúk a objednávateľ nie je povinný ho vyčerpať.

5. Predpokladané úseky
	Radiála
	k. č.
	Smer
	Úsek trate
	Dĺžka jednokoľajne (m) / poznámka

	Račianska
	1
	ZM
	Riazanská (Sliačska) – Stn. Vinohrady
	1 455

	Račianska
	2
	DM
	Stn. Vinohrady – Račianske mýto
	3 130

	Ružinovská
	1
	DM
	Trnavské mýto – Saleziáni
	440

	Ružinovská
	2
	ZM
	Saleziáni – Trnavské mýto
	440

	DKR
	1
	DM
	Pri kríži – Záluhy
	1 720

	DKR
	2
	ZM
	Záluhy – Pri kríži
	1 720

	DKR
	1
	DM
	Dolné Krčace – Kútiky
	400 / lepené bokovnice

	DKR
	2
	ZM
	Kútiky – Dolné Krčace
	400 / lepené bokovnice



Poznámka: uvedené množstvá a úseky sú predpokladané. Konkrétne poradie a skutočný rozsah plnenia určí objednávateľ podľa aktuálnej potreby a prevádzkových možností.
Uchádzač potvrdzuje, že jeho jednotkové ceny zahŕňajú všetky náklady potrebné na riadne splnenie predmetu zákazky, okrem položiek, ktoré sú v tejto prílohe ocenené samostatne.


Miesto, dátum: ........................................................
Meno, priezvisko a podpis oprávnenej osoby: ........................................................

